आज की बड़ी खबरें :
अगस्ता-वेस्टलैंड का बिचौलिया मिशेल गिरफ्तार
अगस्ता वेस्टलैंड मामले में सीबीआई को बड़ी कामयाबी हाथ लगी है। इस दिल में बिचौलिए की भूमिका निभाने वाले क्रिश्चियन जेम्स मिशेल को सीबीआई ने मंगलवार को तकरीबन 11:00 बजे दुबई से भारत प्रत्यर्पित कर लिया है। राष्ट्रीय सुरक्षा सलाहकार अजीत डोभाल ने इस मिशन में बड़ी भूमिका निभाई है। बता दें, बुधवार को सीबीआई ने जेम्स को पटियाला हाउस कोर्ट में पेश करेगी।
आलोक वर्मा केस की सुप्रीम कोर्ट में सुनवाई आज
सीबीआई विवाद में आलोक वर्मा की याचिका पर सुप्रीम कोर्ट आज सुनवाई कर रही है। भ्रष्टाचार के आरोप में छुट्टी पर भेजे गए आलोक वर्मा ने सुप्रीम कोर्ट में याचिका दायर की है। जहां वर्मा के वकील फली नरीमन ने छुट्टी और तबादले पर सवाल खड़ा किया है तो वहीं सरकार का पक्ष रखते हुए अटॉर्नी जनरल केके वेणुगोपाल ने वर्मा की याचिका का विरोध किया है।
कुमार विश्वास ने शहीद सुबोध कुमार को अर्पित की काव्यांजलि
बुलंदशहर हिंसा में मारे गए इंस्पेक्टर सुबोध कुमार पर कुमार विश्वास ने ट्विटर पर कविता लिखा है। आम आदमी पार्टी नेता डॉक्टर कुमार विश्वास ने ट्वीट कर इस कविता के जरिए लोगों को जागरूक करने की कोशिश की है। स्याना थाना के इंचार्ज सुबोध कुमार सिंह की हत्या पर लिखे इस कविता को सोशल मीडिया पर काफी शेयर किया जा रहा है।
इसरो ने लांच की नई सैटेलाइट जीसैट 11
भारत ने सबसे भारी सेटेलाइट जीसैट 11 को लॉन्च कर दिया है। भारतीय अंतरिक्ष अनुसंधान संस्थान में जीसैट 11 का वजन 5854 किलोग्राम बताया है जो अब तक का सबसे भारी है।
विधानसभा चुनावों से पूर्व राजस्थान में निर्दलीय प्रत्याशी गिरफ्तार
राजस्थान चुनाव से 2 दिन पहले पुलिस ने एक प्रत्याशी को गिरफ्तार कर लिया है। खबरों के मुताबिक निर्दलीय प्रत्याशी मक्खन लाल मीणा को मंगलवार देर शाम 7:00 बजे आदर्श आचार संहिता के उल्लंघन करने पर गिरफ्तार किया गया है। पुलिस के मुताबिक मक्खन लाल मीना बौंली बस स्टैंड पर अपने समर्थकों के साथ डीजे बजाते हुए गाड़ी पर भय का माहौल पैदा कर रहा था। बोली के एसएचओ चंद्रप्रकाश के साथ गाली-गलौज और हाथापाई करने के लिए पुलिस ने मक्खन लाल और उसके दो समर्थकों को गिरफ्तार कर लिया है।